הונדה חוגג את שערו נגד חרונינגן ב-22 באוגוסט 2009
**קייסוקה הונדה** (ביפנית: **本田 圭佑**; נולד ב-13 ביוני 1986 בסצו, אוסקה, יפן) הוא כדורגלן יפני, המשחק בעמדות הקשר ההתקפי והחלוץ. הונדה הוא גם מאמנה של נבחרת קמבודיה. הונדה נחשב לשחקן התקפה מצטיין ולאחד השחקנים המובילים בתולדות הכדורגל היפני.

קריירת מועדונים
---------------

### ראשית הקריירה

קייסוקה הונדה נולד בסטסו שבאוסקה ובכיתה ב' החל לשחק במועדון כדורגל מקומי. בשנת 1999 הצטרף לקבוצת הנערים של גמבה אוסקה, אך לא קיבל דקות משחק רבות ולא קודם לקבוצת הנוער של המועדון. לאחר מכן עבר לשחק בנבחרת בית הספר התיכון סיירו שבמחוז אישיקווה, אותה הוביל לחצי גמר אליפות בתי הספר הארצית לראשונה בתולדותיה. בזכות יכולתו בסיירו הוא סומן בשנת 2004 על ידי הליגה היפנית והתאחדות הכדורגל היפנית כאחד השחקנים המבטיחים בכדורגל היפני שלימים יובילו את נבחרת יפן. בעקבות כך, עם סיום לימודיו התיכונים הוחתם בקבוצת הבוגרים נגויה גראמפוס וכבר בעונת 2004 ערך את הופעת הבכורה שלו במשחק גביע הליגה היפנית.

בעונת 2005, העונה המלאה הראשונה שלו בנגויה, הונדה לא הרשים ביכולתו וכבש שני שערים בלבד ב-31 משחקי ליגה והוביל את קבוצתו לעונה הגרועה בתולדותיה, כאשר היא מסיימת במקום ה-14 מתוך 18 קבוצות ומודחת כבר בשלב הבתים של גביע הליגה. בעונה הבאה התהפכה המגמה לחלוטין ועם שישה שערים ב-29 משחקים הוביל הונדה את קבוצתו למקום השביעי בליגה ולסיבוב החמישי בגביע היפני. עם זאת, לא שמר על יציבות ובעונה הבאה ירד לשלושה שערים ב-30 משחקים ונגויה סיימה במקום ה-11 בליגה. בסיום עונה זו עזב את יפן ועבר לאירופה, כאשר לזכותו 13 שערים ב-105 משחקים בכל המסגרות במדי נגויה.

### המעבר לאירופה

ב-16 בינואר 2008 חתם הונדה בקבוצת פנלו מליגת העל ההולנדית. כבר במשחקיו הראשונים באירופה הפגין יכולת טובה ועד סיום העונה כבש שני שערים ב-14 משחקי ליגה, אך לא סייע רבות לקבוצתו שירדה לליגת המשנה. עם זאת, בעונה הבאה פנלו שלטה בליגת המשנה ביד רמה ובהובלתם של הונדה שנבחר לשחקן המצטיין בליגה וסנדרו קלאבו שזכה בתואר מלך השערים, זכתה הקבוצה באליפות ושבה לליגת העל לאחר עונה את בלבד. הונדה סיים במקום השישי בטבלת מלך השערים של הליגה עם מאזן מצוין של 16 שערים ב-36 משחקים.

עם תחילת עונת 2009/2010 הפגין הונדה יכולת שיא ובארבעת המשחקים הראשונים של העונה נגד HVV דן האג, פ.ס.וו. איינדהובן, אוטרכט וחרונינגן כבש חמישה שערים ובישל אחד נוסף. בעקבות הצלחתו הרבה בפנלו, הונדה זכה להערכה רבה לא רק מאוהדי הקבוצה שקינו אותו "קייזר קייסוקה" אלא גם מראשיה שהחליטו למנות אותו לקפטן הקבוצה. אף על פי כן, הונדה החליט לעזוב את פנלו ובדצמבר 2009 עבר לצסק"א מוסקבה הרוסית תמורת 6 מיליון אירו. בסך הכל סיים הונדה את שלוש שנותיו בפנלו עם 26 שערים ב-71 משחקים בכל המסגרות מתוכם 24 שערים ב-68 משחקי ליגה.

הונדה ערך את הופעת הבכורה שלו בצסק"א במשחק הראשון של שמינית גמר ליגת האלופות נגד סביליה שנגמר בתיקו 1-1. במשחק הגומלין באצטדיון רמון סאנצ'ס פיחואן הפגין את אחד ממשחקי השיא שלו בקריירה, כאשר בישל את שער היתרון של צסק"א לתומאש נסיד ולאחר שער שוויון של דייגו פרוטי הבקיע את שערו הראשון במדי צסק"א שהיה גם שער הניצחון שהעלה את הקבוצה לרבע הגמר לראשונה בתולדותיה. ב-12 במרץ 2010 כבש את שער הליגה הראשון שלו, כאשר בדקה השלישית של תוספת הזמן הבקיע את השער היחיד במשחק והעניק לקבוצתו ניצחון 0–1 על אמקאר פרם. בהמשך הודחה צסק"א מליגת האלופות לאחר הפסד כפול (0–1, 0-1) בצמד המשחקים נגד אינטר מילאנו ברבע הגמר.

ב-11 בדצמבר 2013 הודיעה קבוצת הכדורגל מילאן כי הונדה יעבור אליה בחלון ההעברות האירופי של חורף 2014 וילבש את החולצה מספר "10".

ב-14 ביולי 2017 חתם הונדה בפצ'וקה המקסיקנית.

באוגוסט 2018 חתם במלבורן ויקטורי מהליגה האוסטרלית שם שיחק עד תום עונת 2018/2019. ב-9 בנובמבר 2019 חתם בויטסה ארנהם ההולנדית אך שוחרר מהקבוצה לאחר ארבעה משחקי ליגה. ב-31 בינואר 2020 חתם בבוטפוגו הברזילאית. ב-4 בפברואר 2021 חתם בפורטימוננסה הפורטוגזית אך לא נרשם לליגה מכיוון שלפי חוקי הליגה ניתן להחתים שחקנים חופשיים שלפחות 3 חודשים ללא קבוצה והונדה חתם כאשר היה שחקן חופשי כאשר הוא חודש ללא קבוצה, לכן שוחרר לאחר כמה ימים. ב-13 במרץ 2021 חתם בנפטצ'י באקו עד לסוף העונה. ב-14 בספטמבר 2021 חתם בסודובה מריאמפולה הליטאית עד לסיום העונה.

נבחרת לאומית
------------

הונדה היה חלק מנבחרת הנוער של יפן (עד גיל 20) באליפות העולם 2005, בו הגיע הנבחרת לשמינית הגמר, אך הפסידה 0–1 למרוקו משער של מוחסין איג'ור בדקה ה-92. לאחר מכן שיחק בנבחרת יפן הצעירה (עד גיל 23) והיה גורם מרכזי בהעפלתה לאולימפיאדת בייג'ינג 2008, לאחר שכבש ארבעה שערים ב-10 משחקי מוקדמות. עם זאת, בטורניר עצמו הפגינה יפן יכולת חלשה והודחה כבר בשלב הבתים לאחר שהפסידה בכל שלושת משחקיה וסיימה עם שער זכות אחד בלבד.

ב-22 ביוני 2008 הונדה ערך את הופעת הבכורה שלו בנבחרת יפן הבוגרת במשחק נגד בחריין במסגרת מוקדמות מונדיאל 2010. את שערו הראשון במדי הנבחרת הבקיע בניצחון 0–4 על צ'ילה במשחק הפתיחה של גביע קירין, בו זכתה יפן לאחר ניצחון בתוצאה דומה על בלגיה. לאחר מכן הבקיע שלושה שערים נוספים במשחקי הידידות נגד סקוטלנד וטוגו ובמשחק נגד בחריין במוקדמות אליפות אסיה 2011.

במונדיאל 2010 הגיע הונדה לשיאו ופרץ לראשונה לתודעה בכדורגל העולמי. הוא הוביל את יפן לניצחון 0–1 מפתיע על קמרון כבר במחזור הפתיחה של שלב הבתים, לאחר שכבש את השער היחיד במשחק בדקה ה-39 ונבחר לשחקן המצטיין. במשחק השני הנבחרת אומנם הפסידה 0–1 להולנד, אך במשחק השלישי והמכריע נגד דנמרק, הונדה שוב הצטיין והבקיע את השער הראשון של יפן בבעיטה חופשית נהדרת ולאחר שער נוסף בבעיטה חופשית של יסוהיטו אנדו, גם בישל לשינג'י אוקזאקי את השער השלישי שקבע ניצחון 1–3 והעלה את יפן לשמינית הגמר, הישג השיא של הנבחרת במונדיאל. בשלב הבא פגשו יפן והונדה את פרגוואי במה שהיה לאחד המשחקים הרעים בטורניר ובתום ההארכה שהסתיימה ב-0-0, נגשו הקבוצות לדו-קרב בעיטות עונשין. הונדה הבקיע את בעיטת העונשין שלו, הרביעית במספר, אך החטאה מוקדמת של יואיצ'י קומאנו קבעה ניצחון 3–5 של פרגוואי. יפן הודחה מהטורניר, אך עם זאת הונדה נבחר על ידי רבים לאחת התגליות הגדולות של המונדיאל.

השתתף גם במשחקי הנבחרת במוקדמות מונדיאל 2014, מהם העפילה יפן למונדיאל 2014 מהמקום הראשון בבית. במונדיאל עצמו לא הצליחה הנבחרת והודחה בשלב הבתים לאחר שצברה נקודה אחת בלבד. הונדה הבקיע שער אחד מול חוף השנהב בהפסד 2:1.

קריירת אימון
------------

באוגוסט 2018 מונה הונדה למאמנה ומנהלה המקצועי של נבחרת קמבודיה, במקביל להמשך קריירת המשחק שלו. על פי ההסכם עם קבוצתו, מלבורן ויקטורי, יצטרף הונדה אל נבחרת קמבודיה רק בזמן פגרות בינלאומיות ויעבוד עם הצוות המקצועי באמצעות שיחות וידאו.

חייו האישיים
------------

אחיו הבכור של הונדה היה גם הוא כדורגלן ואף שיחק בקבוצת אויטה טריניטה מהליגה היפנית הראשונה, אך פרש ממשחק בעקבות פציעה בברכו. דודו של הונדה, דייזאבורו היה שייט שייצג את יפן באולימפיאדת טוקיו 1964, בעוד בנו של דייזאבורו ובן-דודו של קייסוקה, טאמון הונדה, השתתף בטורניר ההיאבקות חופשית בשלוש אולימפיאדות, ב-1984, 1988 ו-1992 וכיום הוא מתאבק מקצועי.

סטטיסטיקות קריירה
-----------------

נכון ל-10 באוגוסט 2016

| מועדון | עונה | ליגה | גביע1 | טורניר יבשתי2 | סך הכול |
| --- | --- | --- | --- | --- | --- |
| הופעות | שערים | הופעות | שערים | הופעות | שערים | הופעות | שערים |
| **נגויה גראמפוס** | 2004 | 0 | 0 | 1 | 0 | 0 | 0 | 1 | 0 |
| 2005 | 31 | 2 | 4 | 0 | 0 | 0 | 35 | 2 |
| 2006 | 29 | 6 | 5 | 2 | 0 | 0 | 34 | 8 |
| 2007 | 30 | 3 | 5 | 0 | 0 | 0 | 35 | 3 |
| סך הכול | 90 | 11 | 15 | 2 | 0 | 0 | 105 | 13 |
| **פנלו** | 2007/2008 | 14 | 2 | 0 | 0 | 0 | 0 | 14 | 2 |
| 2008/2009 | 36 | 16 | 1 | 0 | 0 | 0 | 37 | 16 |
| 2009/2010 | 18 | 6 | 2 | 2 | 0 | 0 | 20 | 8 |
| סך הכול | 68 | 24 | 3 | 2 | 0 | 0 | 71 | 26 |
| **צסק"א מוסקבה** | 2010 | 28 | 4 | 1 | 0 | 4 | 1 | 42 | 6 |
| 2011/2012 | 14 | 6 | 1 | 0 | 0 | 0 | 16 | 6 |
| 2012/2013 | 23 | 7 | 3 | 1 | 2 | 1 | 28 | 9' |
| 2013/2014 | 18 | 1 | 1 | 2 | 5 | 2 | 24 | 5 |
| סך הכול | 89 | 20 | 11 | 3 | 10 | 5 | 121 | 28 |
| **מילאן** | 2013/2014 | 14 | 1 | 2 | 1 | 0 | 0 | 16 | 2 |
| 2014/2015 | 29 | 6 | 1 | 0 | 0 | 0 | 30 | 6 |
| 2015/2016 | 29 | 1 | 6 | 1 | 0 | 0 | 35 | 1 |
| 2016/2017 | 8 | 1 | 1 | 0 | 0 | 0 | 9 | 1 |
| סך הכול בקריירה | 267 | 60 | 55 | 8 | 20 | 5 | 322 | 73 |

1. כולל גביע הקיסר, גביע הליגה היפנית, הגביע ההולנדי, הגביע הרוסי, גביע הליגה הרוסית, הסופר קאפ הרוסי, והגביע האיטלקי.
2. כולל ליגת האלופות האסיאתית, ליגת האלופות האירופית והליגה האירופית.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קייסוקה הונדה** |

* קייסוקה הונדה, ברשת החברתית טוויטר
* קייסוקה הונדה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
* פרופיל המאמן, באתר Transfermarkt
* האתר הרשמי של הונדה (ביפנית)
* דף השחקן באתר צסק"א מוסקבה (ברוסית)
* סטטיסטיקות קריירה באתר ה-ESPN
* קייסוקה הונדה באתר balance (ביפנית) (באנגלית)
* פרופיל באתר Goal.com
* מיכאל יוכין‏, הקילומטרז' של הונדה: המסע המיוחד של קייסוקה הונדה ברחבי העולם, באתר וואלה!‏, 20 במרץ 2021

הערות שוליים
------------

1. ↑  כתבה באתר המגזין אלסבייר
2. ↑  רז אמיר, ‏מצית את הדמיון: קייסוקה הונדה - האס של היפנים, באתר ONE‏, 29 ביוני 2010
3. ↑  כתבה באתר sports.ru
4. ↑  סיכום המשחק בין סביליה לצסק"א מוסקבה באתר בנגקוק פוסט
5. ↑  סיכום המשחק בין צסק"א מוסקבה לאמקאר פרם באתר Transfermarkt.de
6. ↑  מערכת ONE, ‏מילאן הודיעה: קייסוקה הונדה יצטרף בינואר, באתר ONE‏, 11 בדצמבר 2013
7. ↑  אסף לירן, ‏וייה אספניה, שני סומבררוס והונדה במצב מצויין, באתר ONE‏, 26 ביוני 2010
8. ↑  מערכת וואלה! ספורט‏, טראש טוק: קייסוקה הונדה הוצג כמאמנה של נבחרת קמבודיה, באתר וואלה!‏, 12 באוגוסט 2018
9. ↑  כתבה באתר asahi.com

| **נבחרת יפן – אולימפיאדת בייג'ינג (2008)** |
| --- |
| 1 נישיקאווה • 
2 הוֹסוֹגָּאי • 
3 גונדה • 
4 מיזוּמוֹטוֹ • 
5 נגטומו • 
6 מורישיגה • 
7 אוצ'ידה • 
8 ק. הונדה • 
9 טוֹיוֹדָּ • 
10 קָג'ייָהמָ • 
11 אוקזאקי • 
12 טָניגּוּצ'י •
13 יָהסוּדָּ • 
14 קגאווה •
15 מורימוטו •
16 טָ. הוֹנְדָּ •
17 לי •
18 יָהמָמוֹטוֹ •
מאמן: סוֹרִימָצ'י | יפןיפן |

| **נבחרת יפן – מונדיאל 2010** |
| --- |
| 1 נרזאקי • 
2 אבה • 
3 קומאנו • 
4 טוליו • 
5 נגטומו • 
6 אוצ'ידה • 
7 אנדו • 
8 מאצ'וי • 
9 אוקזאקי • 
10 ש. נקמורה • 
11 טמאדה • 
12 יאנו •
13 איוואשמה • 
14 ק. נקאמורה •
15 קונו •
16 אוקובו •
17 האסבה •
18 הונדה •
19 מורימוטו •
20 אינאמוטו •
21 קוואשימה •
22 נקזאווה •
23 קוואגוצ'י •
מאמן: אוקאדה | יפןיפן |

| **נבחרת יפן – גביע אסיה בכדורגל 2011** |
| --- |
| 1 קוואשימה • 
2 אינואה • 
3 איוואשמה • 
4 קונו • 
5 נגטומו • 
6 אוצ'ידה • 
7 אנדו • 
8 מאצ'וי • 
9 אוקזאקי • 
10 קגאווה • 
11 מָאֶדָּ • 
12 מוֹרִיווָהקי •
13 הוֹסוֹגָּאי • 
14 פֿוּג'ימוֹטוֹ •
15 טָ. הוֹנְדָּ •
16 קָשִיווָהגּי •
17 האסבה •
18 ק. הונדה •
19 לי •
20 נָגָּטָ •
21 נישיקאווה •
22 גונדה •
23 גונדה •
מאמן: זאקרוני | יפןיפן |

| **נבחרת יפן – גביע הקונפדרציות 2013** |
| --- |
| 1 קוואשימה • 
2 אינואה • 
3 ג. סאקאי • 
4 הונדה • 
5 נגטומו • 
6 אוצ'ידה • 
7 אנדו • 
8 קיוטאקה • 
9 אוקזאקי • 
10 קגאווה • 
11 הוונאר • 
12 נישיקאווה •
13 הוסוגוי • 
14 נקאמורה •
15 קונו •
16 קוריהרה •
17 האסבה •
18 מאדה •
19 אינוי •
20 טקהאשִי •
21 ה. סאקאי •
22 יושידה •
23 גונדה •
מאמן: זאקרוני | יפןיפן |

| **נבחרת יפן – מונדיאל 2014** |
| --- |
| 1 קוואשימה • 
2 אוצ'ידה • 
3 ג. סאקאי • 
4 הונדה • 
5 נגטומו • 
6 מורישיגה • 
7 אנדו • 
8 קיוטאקה • 
9 אוקזאקי • 
10 קגאווה • 
11 קאקיטאני • 
12 נישיקאווה •
13 אוקובו • 
14 אאויאמה •
15 קונו •
16 ימאגוצ'י •
17 האסבה •
18 אוסאקו •
19 אינואה •
20 סאיטו •
21 ה. סאקאי •
22 יושידה •
23 גונדה •
מאמן: זאקרוני | יפןיפן |

| **נבחרת יפן – גביע אסיה בכדורגל 2015** |
| --- |
| 1 קוואשימה • 
2 אואדה • 
3 אוטה • 
4 הונדה • 
5 נגטומו • 
6 מורישיגה • 
7 אנדו • 
8 קיוטאקה • 
9 אוקזאקי • 
10 קגאווה • 
11 טויודה • 
12 נישיקאווה •
13 קוביהשי • 
14 מוטו •
15 קונו •
16 שיאוטני •
17 האסבה •
18 אינוי •
19 שוג'י •
20 שיבסאקי •
21 סאקאי •
22 יושידה •
23 היגאשיגוצ'י •
מאמן: אגירה | יפןיפן |

| **נבחרת יפן – מונדיאל 2018** |
| --- |
| 1 קוואשימה • 
2 אואדה • 
3 שוג'י • 
4 הונדה • 
5 נגטומו • 
6 אנדו • 
7 שיבסאקי • 
8 הראגוצ'י • 
9 אוקזאקי • 
10 קגאווה • 
11 אוסאמי • 
12 היגאשיגוצ'י •
13 מוטו • 
14 אינוי •
15 אוסאקו •
16 ימאגוצ'י •
17 האסבה •
18 אושימה •
19 ה. סאקאי •
20 מקינו •
21 ג. סאקאי •
22 יושידה •
23 נקמורה •
מאמן: נישינו | יפןיפן |